CELEX: 32019D0252
Language: ro
Date: 2019-02-11 00:00:00
Title: Decizia de punere în aplicare (UE) 2019/252 a Comisiei din 11 februarie 2019 de modificare a Deciziei 2005/240/CE privind autorizarea unor metode de clasificare a carcaselor de porc în Polonia [notificată cu numărul C(2019) 811]

13.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 42/29
               
            
         DECIZIA DE PUNERE ÎN APLICARE (UE) 2019/252 A COMISIEI
         din 11 februarie 2019
         de modificare a Deciziei 2005/240/CE privind autorizarea unor metode de clasificare a carcaselor de porc în Polonia
         
            
               [notificată cu numărul C(2019) 811]
            
         
         (Numai textul în limba polonă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 literele (p) și (t),
         întrucât:
         
                     (1)
                  
                  
                     Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie estimat prin metode de clasificare autorizate de Comisie, putând fi autorizate doar metodele de estimare cunoscute din punct de vedere statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare ar trebui să fie condiționată de respectarea unei toleranțe maxime de eroare statistică în estimare. Această toleranță este definită în partea A din anexa V la Regulamentul delegat (UE) 2017/1182 al Comisiei (2).
                  
               
                     (2)
                  
                  
                     Prin Decizia 2005/240/CE a Comisiei (3) s-a autorizat utilizarea a opt metode de clasificare a carcaselor de porc în Polonia. Prin decizia menționată, Polonia a fost autorizată totodată să furnizeze o prezentare a carcaselor de porc cu osânză, rinichi și/sau diafragmă.
                  
               
                     (3)
                  
                  
                     Polonia a solicitat Comisiei să autorizeze pe teritoriul său trei metode noi de clasificare a carcaselor de porc și a prezentat o descriere detaliată a testelor de disecție, indicând principiile pe care se bazează aceste metode, rezultatele testelor sale de disecție și ecuațiile folosite pentru estimarea procentului de carne macră în protocolul prevăzut la articolul 11 alineatul (3) din Regulamentul delegat (UE) 2017/1182.
                  
               
                     (4)
                  
                  
                     Din examinarea acestei solicitări a reieșit că sunt îndeplinite condițiile de autorizare a noilor metode de clasificare. Prin urmare, aceste metode de clasificare ar trebui să fie autorizate în Polonia.
                  
               
                     (5)
                  
                  
                     În conformitate cu articolul 20 litera (t) din Regulamentul (UE) nr. 1308/2013, Polonia a solicitat de asemenea să fie autorizată să furnizeze o prezentare a carcaselor de porc diferită de prezentarea standard definită în secțiunea B.III din anexa IV la acel regulament. Având în vedere practicile comerciale uzuale actuale, carcasele de porc sunt prezentate în Polonia cu osânză, rinichi și/sau diafragmă și fără canalul auditiv extern. Prin urmare, greutatea înregistrată a carcaselor nu corespunde greutății pentru prezentarea standard.
                  
               
                     (6)
                  
                  
                     În urma analizării cererii respective a reieșit că sunt îndeplinite condițiile pentru autorizarea unei prezentări diferite a carcaselor de porc în Polonia. În consecință, Polonia ar trebui autorizată să furnizeze o prezentare a carcaselor de porc cu osânză, rinichi și/sau diafragmă și fără canalul auditiv extern. Greutatea înregistrată pentru carcase ar trebui ajustată în conformitate cu greutatea pentru prezentarea standard.
                  
               
                     (7)
                  
                  
                     Prin urmare, Decizia 2005/240/CE ar trebui modificată în consecință.
                  
               
                     (8)
                  
                  
                     Modificările aparatelor sau ale metodelor de clasificare nu ar trebui permise decât dacă sunt autorizate în mod explicit printr-o decizie de punere în aplicare a Comisiei.
                  
               
                     (9)
                  
                  
                     Măsurile prevăzute de prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            Decizia 2005/240/CE se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           În conformitate cu secțiunea B.IV punctul 1 din anexa IV la Regulamentul (UE) nr. 1308/2013 al Parlamentului European și al Consiliului (*1), în Polonia este autorizată utilizarea următoarelor metode de clasificare a carcaselor de porc:
                           
                                       (a)
                                    
                                    
                                       aparatul «Capteur Gras/Maigre – Sydel (CGM)» și metodele de estimare aferente, ale căror detalii sunt prezentate în partea 1 a anexei;
                                    
                                 
                                       (b)
                                    
                                    
                                       aparatul «Ultra FOM 300» și metodele de estimare aferente, ale căror caracteristici sunt prezentate în partea 2 din anexă;
                                    
                                 
                                       (c)
                                    
                                    
                                       aparatul «Fully automatic ultrasonic carcass grading (Autofom)» și metodele de estimare aferente, ale căror caracteristici sunt prezentate în partea 3 din anexă;
                                    
                                 
                                       (d)
                                    
                                    
                                       aparatul «IM-03» și metodele de estimare aferente, ale căror caracteristici sunt prezentate în partea 4 din anexă;
                                    
                                 
                                       (e)
                                    
                                    
                                       aparatul «Autofom III» și metodele de estimare aferente, ale căror caracteristici sunt prezentate în partea 5 din anexă;
                                    
                                 
                                       (f)
                                    
                                    
                                       aparatul «CSB Image-Meater (CSB)» și metodele de estimare aferente, ale căror caracteristici sunt prezentate în partea 6 din anexă;
                                    
                                 
                                       (g)
                                    
                                    
                                       aparatul «Fat-O-Meater II (FOM II)» și metodele de estimare aferente, ale căror caracteristici sunt prezentate în partea 7 din anexă;
                                    
                                 
                                       (h)
                                    
                                    
                                       «metoda manuală (ZP)» și metodele de estimare aferente, ale căror caracteristici sunt prezentate în partea 8 din anexă;
                                    
                                 
                                       (i)
                                    
                                    
                                       aparatul «gmSCAN» și metodele de estimare aferente, ale căror caracteristici sunt prezentate în partea 9 din anexă;
                                    
                                 
                                       (j)
                                    
                                    
                                       aparatul «ESTIMEAT» și metodele de estimare aferente, ale căror caracteristici sunt prezentate în partea 10 din anexă;
                                    
                                 
                                       (k)
                                    
                                    
                                       aparatul «MEAT3D» și metodele de estimare aferente, ale căror caracteristici sunt prezentate în partea 11 din anexă.
                                    
                                 În ceea ce privește aparatul «Ultra FOM 300» menționat la litera (b) de la primul paragraf, după finalizarea procedurii de măsurare trebuie să se poată verifica pe carcasă faptul că aparatul a măsurat valorile de măsurare F1 și F2 în locul prevăzut în partea 2 punctul 3 din anexă. Marcarea corespunzătoare a locului de măsurare trebuie realizată la momentul desfășurării procedurii de măsurare.
                           Metoda manuală ZP, menționată la litera (h) de la primul paragraf, este autorizată numai pentru abatoarele care au o linie de sacrificare cu o capacitate de prelucrare de cel mult 40 de porci pe oră.
                        
                        
                           (*1)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).”"
                        
                     
                  
                        2.
                     
                     
                        Articolul 2 se înlocuiește cu următorul text:
                        
                           „Articolul 2
                           În pofida prezentării standard menționate în secțiunea B.III din anexa IV la Regulamentul (UE) nr. 1308/2013, osânza, rinichii și diafragma nu trebuie îndepărtate din carcasele de porc înainte de cântărire și clasificare, însă canalul auditiv extern poate fi înlăturat. Pentru a se stabili cotații pentru carcasele de porc pe o bază comparabilă, greutatea înregistrată la cald este:
                           
                                       (a)
                                    
                                    
                                       redusă:
                                       
                                                   1.
                                                
                                                
                                                   pentru diafragmă cu 0,23 %;
                                                
                                             
                                                   2.
                                                
                                                
                                                   pentru osânză și rinichi cu:
                                                   
                                                               —
                                                            
                                                            
                                                               1,90 % pentru carcasele din clasele S și E;
                                                            
                                                         
                                                               —
                                                            
                                                            
                                                               2,11 % pentru carcasele din clasa U;
                                                            
                                                         
                                                               —
                                                            
                                                            
                                                               2,54 % pentru carcasele din clasa R;
                                                            
                                                         
                                                               —
                                                            
                                                            
                                                               3,12 % pentru carcasele din clasa O;
                                                            
                                                         
                                                               —
                                                            
                                                            
                                                               3,35 % pentru carcasele din clasa P.
                                                            
                                                         
                                             
                                 
                                       (b)
                                    
                                    
                                       crescută cu 260 de grame pe carcasă pentru ambele canale auditive externe.”
                                    
                                 
                     
                  
                        3.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie se adresează Republicii Polone.
         
         
            Adoptată la Bruxelles, 11 februarie 2019.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
         
            (3)  Decizia 2005/240/CE a Comisiei din 11 martie 2005 privind autorizarea unor metode de clasificare a carcaselor de porc în Polonia (JO L 74, 19.3.2005, p. 62).
      
      
         
            ANEXĂ
            În anexa la Decizia 2005/240/CE se adaugă părțile 9, 10 și 11, după cum urmează:
            
               „Partea 9
               
               gmSCAN
               
                        
                           1.
                        
                        
                           Normele prevăzute în această parte a anexei se aplică atunci când clasificarea carcaselor de porc se face cu ajutorul aparatului cunoscut sub numele de «gmSCAN».
                        
                     
                        
                           2.
                        
                        
                           Aparatul gmSCAN utilizează inducția magnetică pentru a determina fără contact proprietățile dielectrice ale carcaselor. Sistemul de măsurare este format dintr-o serie de bobine transmițătoare care generează un câmp magnetic variabil și cu intensitate scăzută. Bobinele receptoare convertesc semnalul din perturbarea câmpului magnetic provocată de carcasă într-un semnal electric complex, legat de parametrii dielectrici ai țesutului muscular și adipos al carcasei.
                        
                     
                        
                           3.
                        
                        
                           Conținutul de carne macră al unei carcase se calculează după următoarea formulă:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 unde:
                           
                                       Ŷ
                                    
                                    
                                       =
                                    
                                    
                                       procentul estimat de carne macră din carcasă;
                                    
                                 
                                       CW
                                    
                                    
                                       =
                                    
                                    
                                       greutatea carcasei la cald (în kilograme);
                                    
                                 
                                       Q1, Q2 și Q3
                                    
                                    
                                       =
                                    
                                    
                                       răspunsul la inducția magnetică (volți) din jambon, zona mediană și, respectiv, spată.
                                    
                                 Această formulă este valabilă pentru carcasele cu o greutate cuprinsă între 60 și 120 de kilograme (greutate la cald).
                        
                     
                  Partea 10
               
               ESTIMEAT
               
                        
                           1.
                        
                        
                           Normele prevăzute în această parte a anexei se aplică atunci când clasificarea carcaselor de porc se face cu ajutorul aparatului cunoscut sub numele de «ESTIMEAT]».
                        
                     
                        
                           2.
                        
                        
                           ESTIMEAT utilizează o cameră de adâncime pentru a produce o imagine tridimensională a carcasei și pentru a estima parametrii formei carcasei. Sunt produse 130 de secțiuni transversale și pentru fiecare dintre acestea sunt stabiliți următorii parametri pentru a se calcula conținutul de carne macră: dimensiunea suprafeței, circumferința, convexitățile.
                        
                     
                        
                           3.
                        
                        
                           Conținutul de carne macră al unei carcase se calculează după următoarea formulă:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 unde:
                           
                                       Ŷ
                                    
                                    
                                       =
                                    
                                    
                                       procentul estimat de carne macră din carcasă;
                                    
                                 
                                       X1
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza Rsf în punctul P-66;
                                    
                                 
                                       X2
                                    
                                    
                                       =
                                    
                                    
                                       convexitatea externă a carcasei între convexitatea maximă a jambonului și spată în punctul Z-80;
                                    
                                 
                                       X3
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza R în punctul P-58/rezumatul erorii punctelor de fixare a secțiunii transversale la cercul cu raza R în punctul P-67;
                                    
                                 
                                       X4
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza Rsf în punctul P-103/rezumatul erorii punctelor de fixare a secțiunii transversale la cercul cu raza Rsf în punctul P-111;
                                    
                                 
                                       X5
                                    
                                    
                                       =
                                    
                                    
                                       adâncimea parțială în secțiune transversală în punctul P-49 în 3/10 din lățimea secțiunii/adâncimea parțială a secțiunii transversale în punctul P-49 în 5/10 din lățimea secțiunii;
                                    
                                 
                                       X6
                                    
                                    
                                       =
                                    
                                    
                                       adâncimea maximă a secțiunii transversale în punctul P-18/adâncimea maximă a secțiunii transversale în punctul P-49;
                                    
                                 
                                       X7
                                    
                                    
                                       =
                                    
                                    
                                       eroarea parțială în punctele secțiunii transversale la cercul cu raza R în punctul P-72 în 4/10 din suprafața secțiunii transversale.
                                    
                                 Această formulă este valabilă pentru carcasele cu o greutate cuprinsă între 60 și 120 de kilograme (greutate la cald).
                        
                     
                  Partea 11
               
               MEAT3D
               
                        
                           1.
                        
                        
                           Normele prevăzute în această parte a anexei se aplică atunci când clasificarea carcaselor de porc se face cu ajutorul aparatului cunoscut sub numele de «MEAT3D».
                        
                     
                        
                           2.
                        
                        
                           MEAT3D utilizează un scaner pentru a produce o imagine tridimensională a carcasei și pentru a estima parametrii formei carcasei. Se utilizează un cadru specific pentru poziționarea jumătății de carcasă de porc în timpul procesului de scanare. Sunt produse 130 de secțiuni transversale și pentru fiecare dintre acestea sunt stabiliți următorii parametri pentru a se calcula conținutul de carne macră: dimensiunea suprafeței, circumferința, convexitățile.
                        
                     
                        
                           3.
                        
                        
                           Conținutul de carne macră al unei carcase se calculează după următoarea formulă:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4-2,56922 × X5 + 17,34226 × X6-2,00088 × X7
                                    
                                 unde:
                           
                                       Ŷ
                                    
                                    
                                       =
                                    
                                    
                                       procentul estimat de carne macră din carcasă;
                                    
                                 
                                       X1
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza Rsf în punctul P-49/rezumatul erorii punctelor de fixare a secțiunii transversale la cercul cu raza Rsf în punctul P-23;
                                    
                                 
                                       X2
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza R în punctul P-79/valoarea maximă a convexităților carcasei în locurile P_50 - P99;
                                    
                                 
                                       X3
                                    
                                    
                                       =
                                    
                                    
                                       raza curburii secțiunii transversale în punctul P-68/raza curburii secțiunii transversale în punctul P-51;
                                    
                                 
                                       X4
                                    
                                    
                                       =
                                    
                                    
                                       eroarea parțială în punctele secțiunii transversale la cercul cu raza R în punctul P-70 în 3/10 din suprafața secțiunii transversale;
                                    
                                 
                                       X5
                                    
                                    
                                       =
                                    
                                    
                                       rezumatul erorii punctelor de fixare a secțiunii transversale la cercul cu raza Rsf în punctul P-55/rezumatul erorii punctelor de fixare a secțiunii transversale la cercul cu raza Rsf în punctul P-71;
                                    
                                 
                                       X6
                                    
                                    
                                       =
                                    
                                    
                                       adâncimea parțială în secțiune transversală în punctul P-62 în 3/10 din lățimea secțiunii/adâncimea parțială a secțiunii transversale în punctul P-62 în 6/10 din lățimea secțiunii;
                                    
                                 
                                       X7
                                    
                                    
                                       =
                                    
                                    
                                       adâncimea parțială a secțiunii transversale în punctul P-33 în 2/10 din lățimea secțiunii/valoarea maximă a jambonului.
                                    
                                 Această formulă este valabilă pentru carcasele cu o greutate cuprinsă între 60 și 120 de kilograme (greutate la cald).”